section_heading: Prvi morejski rat
paragraph_text: U ljeto 1686. Morosini s flotom napada Modon koji nakon dva tjedna bombardiranja i žestokog pješačkog napada oltramarina pada. Dalmatinske trupe također su se istaknule u munjevitom osvajanju utvrde Arkadije (danas Kiparisija). Mlečani su tada usmjerili svoje napade prema Argu i Nauplionu, koji je tada bio najvažniji grad na Peloponezu.